**Αθήνα:** 26.02.2025

**ΑΝΑΚΟΙΝΩΣΗ**

Εξαιρούνται τα αναπηρικά επιδόματα από την καταβολή μέσω προπληρωμένης κάρτας

Η υπηρεσία της ΕΣΑμεΑ «Διεκδικούμε Μαζί» έχει λάβει πολλά αγωνιώδη μηνύματα από άτομα με αναπηρία, χρόνιες ή/σπάνιες παθήσεις, που αναρωτιούνται σχετικά με την πληρωμή των επιδομάτων τους μέσω προπληρωμένης κάρτας, όπως ανακοίνωσε το υπουργείο Κοινωνικής Συνοχής και Οικογένειας, από τις 15 Μαρτίου και εξής.

Η ΕΣΑμεΑ ενημερώνει ότι για μια ακόμη φορά **τα αναπηρικά επιδόματα ΔΕΝ θα δίνονται με προπληρωμένη κάρτα και εξαιρούνται ρητά** σύμφωνα με το άρθρο 23 παράγραφος 4 του νόμου 5178/2025:

*«4. Επιδόματα, βοηθήματα και παροχές σε χρήμα που δεν καταβάλλονται σε λογαριασμούς της παρ. 1 μέσω της προπληρωμένης κάρτας είναι τα εξής:*

*α) Για επιδόματα, βοηθήματα και παροχές σε χρήμα που χορηγεί ο Ο.Π.Ε.Κ.Α.:*

*αα) το επίδομα κοινωνικής αλληλεγγύης ανασφάλιστων υπερηλίκων του άρθρου 93 του ν. 4387/2016 (Α`85),*

***αβ) τα αναπηρικά επιδόματα,***

*αγ) το επίδομα ομογενών προσφύγων του άρθρου 5 του ν.δ. 57/1973 (Α`149),*

*αδ) το επίδομα στέγασης του άρθρου 3 του ν. 4472/2017 (Α`74), (….)».*

Παράλληλα η παράγραφος 5 εξαιρεί από την καταβολή μέσω προπληρωμένης κάρτας όλων των επιδομάτων «*Τα άτομα με οπτική αναπηρία σε ποσοστό από ογδόντα τοις εκατό (80%) και άνω που διαθέτουν γνωμάτευση των Υγειονομικών Επιτροπών σε ισχύ εξαιρούνται από την καταβολή μέσω προπληρωμένης κάρτας*».

Η καταβολή των αναπηρικών επιδομάτων θα συνεχιστεί ως ισχύει.

Από τον Αύγουστο του 2022 που πρώτη φορά διοχετεύτηκε στον Τύπο ως πληροφορία ότι θα ξεκινήσει η καταβολή των επιδομάτων μέσω προπληρωμένων καρτών, η ΕΣΑμεΑ είχε παρέμβει [με έγγραφό της προς τον πρωθυπουργό](https://www.esamea.gr/el/article/diamartyria-ths-esamea-gia-endexomenh-katabolh-pronoiakwn-epidomatwn-mesw-proplhrwmenwn-kartwn) ζητώντας την εξαίρεση των επιδομάτων των ατόμων με αναπηρία, χρόνιες/ ή και σπάνιες παθήσεις.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |